Στρατιωτικό Μουσείο (Βελιγράδι)

Το Στρατιωτικό Μουσείο () είναι ένα μουσείο που βρίσκεται στο Βελιγράδι της Σερβίας. 

 Ιστορία 
Το στρατιωτικό μουσείο ιδρύθηκε το 1878. Τότε στεγαζόταν σε ένα μικρό κτήριο της Οθωμανικής περιόδου πίσω από τα Ρωμαϊκά τείχη. Η πρώτη μόνιμη έκθεση του μουσείου ξεκίνησε το 1904 μέσα στα πλαίσια των εορτασμών της 100ης επετείου της Πρώτης Εξέγερσης των Σέρβων και των τελετών για την ενθρόνιση του βασιλιά Πέταρ. Το κτήριο του μουσείου κατεδαφίστηκε κατά τη διάρκεια του Α' Παγκοσμίου Πολέμου, και τα περισσότερα εκθέματα καταστράφηκαν ή λεηλατήθηκαν από τα στρατεύματα κατοχής. Το νέο μουσείο άνοιξε ξανά το 1937 με νέα εκθέματα και στεγάστηκε σε δύο κτήρια, από τα οποία το ένα είναι το σημερινό Γραφείο Διατήρησης Μνημείων της πόλης του Βελιγραδίου. Καταστροφές σημειώθηκαν στο στρατιωτικό μουσείο και με τους βομβαρδισμούς κατά τον Β' Παγκόσμιο Πόλεμο. 

Το μουσείο έχει πάνω από 3.000 αρχαία και μοντέρνα αντικείμενα. Αυτά περιλαμβάνουν ρωμαϊκά σπαθιά και κράνη, ελληνικά κράνη και στιλέτα, πανοπλία βαρύ ιππότη της Σερβίας, πελέκεις, ασπίδες, κράνη, εγκάρσια τόξα, θωρακισμένα γάντια, καθώς και δυτικά μεσαιωνικά όπλα. Υπάρχουν επίσης πιο μοντέρνα όπλα, πυροβόλα όπλα και στοιχεία στολών και εξοπλισμού στρατιωτών. Διοράματα, πλάκες και προθήκες απεικονίζουν τη χρήση και το ιστορικό πλαίσιο της συλλογής του μουσείου.
μικρογραφία|200x200εσ| Πολωνικό TKF τανκ
μικρογραφία|227x227εσ| Φορεσιά στρατιώτη του Σερβικού Επαναστατικού Στρατού το 1804, στολές των  πατέρων της σύγχρονης Σερβίας.
μικρογραφία|170x170εσ| Όπλα των χαϊδούκων.
Μέσα στο κεντρικό κτήριο του μουσείου, τα εκθέματα βρίσκονται σε μια ενιαία αίθουσα, που προχωράει από την αρχαία έως τη μεσαιωνική και στη συνέχεια προς τη σύγχρονη. Όλα τα εκθέματα φέρουν ετικέτα στη Σερβική Γλώσσα στα Κυριλλικά και στα Λατινικά, καθώς και στα Αγγλικά. Έξω από το κεντρικό κτήριο του μουσείου, υπάρχουν πολλά άρματα μάχης, οβιδοβόλα και θωρακισμένα αυτοκίνητα πολλών τύπων. Μερικά αποκτήθηκαν κατά τη διάρκεια του Β' Παγκοσμίου Πολέμου, όταν συνελήφθησαν από τον Ερυθρό Στρατό και τους Γιουγκοσλάβους Παρτιζάνους από την υποχώρηση των ναζιστικών και των δυνάμεων του Άξονα (Επίθεση Βελιγραδίου).  Αυτά τα άρματα μάχης, που έχουν τεθεί εκτός λειτουργίας και τα κομμάτια πυροβολικού έχουν τοποθετηθεί σε ευθεία γραμμή στους τοίχους και στα μονοπάτια, που οδηγούν μέσα στο Στρατιωτικό Μουσείο από δύο κατευθύνσεις. Πρόσφατα εκθέματα αφορούν δράσεις του ΝΑΤΟ εναντίον της Σερβίας το 1999, συμπεριλαμβανομένης της αμφιλεγόμενης χρήσης βομβών διασποράς, απεμπλουτισμένου ουρανίου και βόμβων γραφίτη, μερικές από τις οποίες ισχυρίζονται ότι παραβιάζουν το διεθνές δίκαιο. Ένα γνωστό έκθεμα περιλαμβάνει τμήματα ενός αμερικανικού αεροσκάφους F-117 στελθ, το οποίο κατέρριψε ένα Σερβικό S-125 Neva / Pechora.

Το στρατιωτικό μουσείο βρίσκεται μέσα στα τείχη του ιστορικού φρουρίου του Βελιγραδίου, που βρίσκεται στη συμβολή των ποταμών Σάβα και Δούναβη. Το φρούριο του Βελιγραδίου βρίσκεται μέσα σε ένα δημοφιλές πάρκο γνωστό ως πάρκο Καλεμεγκντάνσκι, κοντά στο κέντρο της πόλης. Το στρατιωτικό μουσείο στεγάζεται σε ένα κτήριο, που χτίστηκε το 1924 για τις ανάγκες του Στρατιωτικού-Γεωγραφικού Ινστιτούτου. Το 1956 το κτήριο δόθηκε στο στρατιωτικό μουσείο. Το φρούριο του Βελιγραδίου βρίσκεται μέσα σε ένα δημοφιλές πάρκο γνωστό ως πάρκο Καλεμεγκντάνσκι, κοντά στο κέντρο της πόλης. Το στρατιωτικό μουσείο έχει σήμερα περίπου 33000 αντικείμενα σε 15 συλλογές και μία συλλογή πάνω από 100000 φωτογραφίες. Το μουσείο έχει ειδική βιβλιοθήκη με βιβλία ιστορίας, αρχαιολογίας, ιστορίας της τέχνης. Στη συλλογή της βιβλιοθήκης υπάρχουν πάνω από 15000 τίτλοι βιβλίων και 5000 περιοδικών.

 Εικόνες 

 Εξωτερικά εκθέματα 

 Εσωτερικά εκθέματα 

 Εξωτερικοί σύνδεσμοι 


φωτογραφίες με τα εκθέματα του Στρατιωτικού Μουσείου Βελιγραδίου
Συλλογή φωτογραφιών (1944-1945) στο Στρατιωτικό Μουσείο Βελιγραδίου
Ιστορία του Στρατιωτικού Μουσείου Βελιγραδίου
https://www.culturalplaces.com/tourpage/military-museum

 Παραπομπές 

Κατηγορία:Στάρι Γκραντ (Βελιγράδι)
Κατηγορία:Στρατιωτικά μουσεία